CELEX: 62021TN0195
Language: fi
Date: 2021-04-08 00:00:00
Title: Asia T-195/21: Kanne 8.4.2021 – Klymenko v. neuvosto

31.5.2021   
            
            
               FI
            
            
               Euroopan unionin virallinen lehti
            
            
               C 206/40
            
         
      Kanne 8.4.2021 – Klymenko v. neuvosto
      (Asia T-195/21)
      (2021/C 206/48)
      Oikeudenkäyntikieli: ranska
      
         Asianosaiset
      
      
         Kantaja: Oleksandr Viktorovych Klymenko (Moskova, Venäjä) (edustaja: asianajaja M. Phelippeau)
      
         Vastaaja: Euroopan unionin neuvosto
      
         Vaatimukset
      
      Kantaja vaatii yleistä tuomioistuinta
      
                  —
               
               
                  toteamaan, että Oleksandr Viktorovytch Klymenkon kanne on otettava tutkittavaksi, ja
               
            kantajaa koskevilta osin
      
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2021 annetun neuvoston päätöksen (YUTP) 2021/394
               
            
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2021 annetun neuvoston täytäntöönpanoasetuksen (EU) 2021/391
               
            
                  —
               
               
                  velvoittamaan Euroopan unionin neuvoston korvaamaan oikeudenkäyntikulut yleisen tuomioistuimen työjärjestyksen 87 ja 91 artiklan mukaisesti.
               
            
         Oikeudelliset perusteet ja pääasialliset perustelut
      
      Kumoamiskanteensa, joka koskee Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2021 annetun neuvoston päätöksen (YUTP) 2021/394 (EUVL 2021, L 77, s. 29) ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2021 annetun neuvoston täytäntöönpanoasetuksen (EU) 2021/391 (EUVL 2021, L 77, s. 1) kumoamista kantajaa koskevilta osin, kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden laiminlyöntiin erityisesti siltä osin kuin on kyse kyseisissä säädöksissä olevasta maininnasta siitä, että toimenpiteen asianmukaisuus on perusteltu, ja niistä tarkastuksista, jotka on tehty puolustautumisoikeuksien kunnioittamisen ja tehokkaan oikeussuojan osalta.
               
            
                  2)
               
               
                  Toinen kanneperuste, joka perustuu asiassa tehtyyn ilmeiseen arviointivirheeseen ja harkintavallan väärinkäyttöön, koska kantaja on toimittanut tarvittavat tiedot sen osoittamiseksi, ettei käsillä ollut sellaisia tosiseikkoja, jotka olisivat voineet toimia rikosoikeudellisen menettelyn perusteena, sekä tietoja perusoikeuksiensa loukkaamisista ilman, että neuvosto on kiinnittänyt asianmukaista huomiota.
               
            
                  3)
               
               
                  Kolmas kanneperuste, joka perustuu perusoikeuksien rikkomiseen, erityisesti puolustautumisoikeuksien kunnioittamatta jättämiseen, tehokasta oikeussuojaa koskevan oikeuden loukkaamiseen ja asianosaisten prosessuaalista yhdenvertaisuutta koskevan oikeuden loukkaamiseen.
               
            
                  4)
               
               
                  Neljäs kanneperuste, joka perustuu oikeusperustan puuttumiseen, koska SEU 29 artikla ei ole hyväksyttävä peruste kantajan osalta toteutetulle rajoittavalle toimenpiteelle.